รัฐบัญญัติสิงหลเท่านั้น

รัฐบัญญัติภาษาราชการ (ที่ 33 ปี 1956) () หรือรู้จักทั่วไปในชื่อ รัฐบัญญัติสิงหลเท่านั้น () เป็นรัฐบัญญัติที่ผ่านโดยรัฐสภาซีลอนในปี ค.ศ. 1956Sri Lanka Consolidated Acts กฎหมายนี้แทนที่ภาษาราชการของซีลอน (ต่อมาคือประเทศศรีลังกา) จากเดิมคือภาษาอังกฤษเป็นภาษาสิงหลภาษาเดียว โดยไม่รวมภาษาทมิฬ

ในเวลานั้น ภาษาสิงหลเป็นภาษาของชาวสิงหล ประชากรส่วนใหญ่ของประเทศ คิดเป็น 70% ของประชากรทั้งหมด ในขณะที่ภาษาทมิฬเป็นภาษาแม่ของกลุ่มชาติพันธุ์ชนกลุ่มน้อยที่ใหญ่ที่สุดสามกลุ่มของซีลอน คือ ชาวทมิฬอินเดีย, ชาวทมิฬศรีลังกา และ ชาวมัวร์ ทั้งหมดคิดเป็นประมาณ 29% ของประชากร

กฎหมายนี้เป็นที่ถกเถียง ผู้สนับสนุนมองว่าเป็นความพยายามโดยชุมชนที่พึ่งได้รับเอกราชเพื่อที่จะถอยห่างจากเจ้าอาณานิคมในอดีต ในขณะที่ผู้คัดค้านมองว่าเป็นความพยายามในการกดขี่ชนกลุ่มน้อยที่พูดภาษาทมิฬ กฎหมายนี้เป็นตัวอย่างสำคัญของความพยายามของชาวสิงหลซึ่งเป็นชนกลุ่มใหญ่ที่จะปกครองอัตลักษณ์ของซีลอนหลังเอกราชให้เป็นรัฐชาติพุทธสิงหล ส่วนสำหรับชาวทมิฬ กฎหมายนี้เป็นสัญลักษณ์ของการกดขี่ชนกลุ่มน้อย และเป็นเหตุผลให้พวกตนผลักดันแนวคิดแบ่งแยกดินแดนทมิฬอีฬัม อันเป็นปัจจัยที่นำไปสู่สงครามกลางเมืองศรีลังกาในที่สุด

อ้างอิง

หมวดหมู่:กฎหมายศรีลังกา